మంగళూరు లో వివిధ పథకాల ను దేశ ప్రజల కు అంకితం చేసినప్రధాన మంత్రి; మరికొన్ని పథకాలకు ఆయన శంకుస్థాపన కూడా చేశారు

దాదాపు గా 3800 కోట్ల రూపాయల విలువ కలిగిన యాంత్రీకరణ మరియు పారిశ్రామికీకరణ పథకాల కు ప్రధాన మంత్రి శ్రీ నరేంద్ర మోదీ ఈ రోజు న మంగళూరు లో ప్రారంభోత్సవం తో పాటు, శంకు స్థాపన చేశారు. ఈ కార్యక్రమాని కి తరలి వచ్చిన సభికుల ను ఉద్దేశించి ప్రధాన మంత్రి ప్రసంగిస్తూ, ఈ రోజు భారతదేశం యొక్క చరిత్ర లో ఒక మరపురానటువంటి రోజు అన్నారు. అది ప్రాదేశిక భద్రత కావచ్చు, లేదా ఆర్థిక భద్రత కావచ్చు, భారతదేశం పెద్ద పెద్ద అవకాశాల కు నిలయం గా ఉంది అని ఆయన అన్నారు. ఇదే రోజు ఐఎన్ఎస్ విక్రాంత్ ను ప్రారంభించుకోవడాన్ని ప్రధాన మంత్రి గుర్తు కు తెస్తూ, భారతదేశం లో ప్రతి ఒక్కరు గర్వం గా భావిస్తున్నారు అని పేర్కొన్నారు. ఈ రోజు న ప్రారంభించిన లేదా శంకు స్థాపన జరిగిన ప్రాజెక్టుల ను గురించి ప్రధాన మంత్రి ప్రస్తావిస్తూ, ఈ పథకాలు జీవన సౌలభ్యాన్ని పెంపొందింప చేయడం తో పాటు, ప్రత్యేకించి కర్నాటక లో ఉపాధి ని కల్పించనున్నాయి అని స్పష్టం చేశారు. ‘ఒక జిల్లా మరియు ఒక ఉత్పాదన’ పథకం మత్స్యకారుల కు, చేతివృత్తుల వారికి, అలాగే రైతుల కు వారి వారి ఉత్పాదనల కు బజారు ను అందుబాటు లోకి తీసుకు రావడానికి దోహద పడుతుందని ఆయన అన్నారు. ‘పంచ్ ప్రణ్’ (అయిదు ప్రతిజ్ఞ లు) గురించి ప్రధాన మంత్రి వ్యాఖ్యానిస్తూ, వాటి లో ఒకటోది అభివృద్ధి చెందిన భారతదేశాన్ని రూపొందించడం అని పేర్కొన్నారు. అభివృద్ధి చెందిన భారతదేశాన్ని నిర్మించాలి అంటే, అందుకు దేశం లోని తయారీ రంగాన్ని ‘మేక్ ఇన్ ఇండియా’ ద్వారా విస్తృతం చేయడం అనేది చాలా అవసరం అని పేర్కొన్నారు. నౌకాశ్రయాలు ప్రధానం గా తోడ్పాటును అందించేటువంటి అభివృద్ధి దిశ లో సాగేందుకు దేశం చేస్తున్న కృషి ని గురించి ప్రధాన మంత్రి ప్రముఖం గా ప్రస్తావిస్తూ, ఇది అభివృద్ధి కి తోడ్పడే ఒక ముఖ్యమైన మంత్రం అని నొక్కి చెప్పారు. ఆ తరహా ప్రయాసల ఫలితం గా భారతదేశం లోని నౌకాశ్రయాల సామర్థ్యం కేవలం 8 సంవత్సరాల లో దాదాపు గా రెట్టింపు అయింది అని ఆయన అన్నారు. గడచిన 8 సంవత్సరాల లో మౌలిక సదుపాయాల రంగం అభివృద్ధి కి ప్రాధాన్యం ఇవ్వడాన్ని గురించి ప్రధాన మంత్రి చెప్తూ, దీని నుండి ఎంతో లబ్ధి ని పొందిన రాష్ట్రం ఏది అంటే, అది కర్నాటక యే అన్నారు. ‘‘సాగర మాల పథకం యొక్క అతి పెద్ద లబ్ధిదారుల లో కర్నాటక ఒకటి గా ఉంది అని కూడా ప్రధాన మంత్రి చెప్పారు. రాష్ట్రం లో గత 8 ఏళ్ళ లో 70 వేల కోట్ల రూపాయల……….. కు పైగా విలువ కలిగిన హైవే పథకాల ను రాష్ట్రం లో జోడించడమైంది. అలాగే, ఒక లక్ష కోట్ల రూపాయల కు పైగా విలువ కలిగిన ప్రాజెక్టులు సైతం త్వరలోనే రానున్నాయని ఆయన అన్నారు. కర్నాటక లో గత 8 సంవత్సరాల లో ప్రాజెక్టుల కోసం ఉద్దేశించిన రైల్ వే బడ్జెటు నాలుగింతలు పెరిగింది అని ఆయన అన్నారు. 8 ఏళ్ళ లో చోటు చేసుకొన్న పరిణామాల ను గురించి ప్రధాన మంత్రి మాట్లాడుతూ, దేశం లో పేద ప్రజల కోసం 3 కోట్ల కు పైగా ఇళ్ళ ను నిర్మించడం జరిగింది. మరి కర్నాటక విషయానికి వస్తే 8 లక్షల కు పైచిలుకు పక్కా ఇళ్ళ కోసం పేదల కు అనుమతి ని ఇవ్వడమైంది అని వివరించారు. ‘‘వేల కొద్దీ మధ్యతరగతి కుటుంబాల కు కూడా ఇళ్ళు నిర్మించుకోవడం కోసం కోట్ల కొద్దీ రూపాయల సమర్థను ను అందించడమైంది’’ అని ప్రధాన మంత్రి వివరించారు. జల్ జీవన్ మిశన్ లో భాగం గా దేశం లో 6 కోట్ల కు పైగా కుటుంబాల ను కేవలం మూడు సంవత్సరాల వ్యవధి లో గొట్టపు మార్గాల ద్వారా నీటి సరఫరా సదుపాయం తో జత పరచడమైంది అని కూడా ఆయన తెలిపారు. ‘‘గొట్టపు మార్గం ద్వారా నీరు కర్నాటక లో 30 లక్షల కు పైచిలుకు గ్రామీణ కుటుంబాల కు అందింది, ఇలా జరగడం ఇదే తొలిసారి’’ అని ప్రధాన మంత్రి అన్నారు. ఆయుష్మాన్ భారత్ పథకం లో భాగం గా దేశం లో సుమారు 4 కోట్ల మంది పేద ప్రజానీకం ఆసుపత్రి లలో చేరిన కాలం లో ఉచిత వైద్య చికిత్స ను అందుకొన్నారు అని ప్రధాన మంత్రి వెల్లడించారు. ‘‘దీనితో దాదాపు 50 వేల కోట్ల రూపాయల ను పేదల కోసం వెచ్చించి ఉండవలసిన సొమ్ము అనేది ఆదా అయింది. కర్నాటక కు చెందిన 30 లక్షల కు పైగా రోగులు కూడా ఆయుష్మాన్ భారత్ ద్వారా లాభపడ్డారు’’ అని ప్రధాన మంత్రి అన్నారు. ఆర్థికం గా స్థోమత లేనటువంటి పరిస్థితుల కారణం గా ఇది వరకు పట్టించుకోనటువంటి వ్యక్తుల ను నిర్లక్ష్యం చేయకూడదని ప్రభుత్వం జాగ్రత్త వహిస్తోందని ప్రధాన మంత్రి అన్నారు. చిన్న రైతులు, చిన్న వ్యాపారులు, చేపల ను పట్టేవారు, వీధి వ్యాపారస్తులు, అలాగే కోట్ల మంది ఆ కోవ కు చెందిన ప్రజలు మొట్టమొదటిసారి గా దేశాభివృద్ధి తాలూకు ప్రయోజనాల ను అందుకోవడం మొదలు పెట్టారు అని కూడా ప్రధాన మంత్రి అన్నారు. ‘‘వారు భారతదేశం ప్రగతి లో పాలుపంచుకొంటున్నారు’’ అని ఆయన అన్నారు. భారతదేశాని కి లభించిన ఏడున్నర వేల కిలో మీటర్ ల కోస్తా తీర ప్రాంతం పట్ల ప్రతి ఒక్కరి శ్రద్ధ ను గురించి ప్రధాన మంత్రి మాట్లాడుతూ, దేశాని కి ఉన్న ఈ శక్తి ని పూర్తి స్థాయి లో వినియోగించుకోవాలి అన్నారు. ‘‘పర్యటన రంగం వృద్ధి చెందితే, దాని తాలూకు లాభాల ను మన కుటీర పరిశ్రమలు, మన చేతివృత్తుల వారు, గ్రామీణ పరిశ్రమలు, వీధిల లో తిరుగుతూ సామానులు విక్రయించేవారు, ఆటో రిక్షాల ను నడిపేవారు, టాక్సీ డ్రైవర్ లు మొదలైన వర్గాలు ప్రయోజనాల ను అందుకొంటారు అని ప్రధాన మంత్రి అన్నారు. న్యూ మంగళూరు పోర్టు అదే పని గా విహార యాత్ర ప్రధానమైన పర్యటన రంగాని కి దన్ను గా నిలచేటటువంటి కొత్త కొత్త సదుపాయల ను జోడిస్తున్నది అని తెలిసి నాకు సంతోషం గా ఉంది’’ అని ప్రధాన మంత్రి అన్నారు. ‘‘ప్రస్తుతం డిజిటల్ మాధ్యమం ద్వారా చెల్లింపులు జరపడం అనేది ఒక చరిత్రాత్మకమైన స్థాయి కి చేరింది. అంతేకాకుండా, భీమ్-యుపిఐ వంటి మన నూతన ఆవిష్కరణలు ప్రపంచం యొక్క దృష్టి ని ఆకర్షిస్తున్నాయి’’ అని ప్రధాన మంత్రి అన్నారు. ప్రస్తుతం దేశ ప్రజానీకం మంచి బలమైన సంధాన సదుపాయం కలిగిన ఇంటర్ నెట్ వేగం గాను, చౌక గాను అందుబాటు లో ఉండాలి అని కోరుకొంటోంది అని కూడా ప్రధాన మంత్రి అన్నారు. గ్రామ పంచాయతీల ను దాదాపు గా 6 లక్షల కిలో మీటర్ ల ఆప్టికల్ ఫైబర్ ను అమర్చడం ద్వారా జత పరచడం జరుగుతోంది అని ప్రధాన మంత్రి నొక్కి చెప్పారు. ‘‘5జి సదుపాయం ఈ రంగం లో ఒక కొత్త క్రాంతి ని తీసుకు వస్తుంది. కర్నాటక లో డబల్ ఇంజిన్ ప్రభుత్వం సైతం ప్రజల ఆకాంక్షలు మరియు వారి అవసరాల ను త్వరితగతిన తీర్చడం కోసం కృషి చేస్తుండడం చూస్తే నాకు ఆనందం గా ఉంది’’ అని ఆయన అన్నారు. ఇటీవల వెలువడిన జిడిపి గణాంకాల ను గురించి ప్రధాన మంత్రి మాట్లాడుతూ, కరోనా కాలం లో భారతదేశం అమలు పరచిన విధానాలు, మరియు నిర్ణయాలు భారతదేశం యొక్క అభివృద్ధి లో ఒక ముఖ్యమైన పాత్ర ను పోషించాయి అని పేర్కొన్నారు. ‘‘కిందటి సంవత్సరం లో, ప్రపంచం లో అనేకమైన అంతరాయాలు తలెత్తినప్పటికీ భారతదేశం యొక్క ఎగుమతులు మొత్తం కలుపుకొంటే 670 బిలియన్ డాలర్ తో సమానమైన విలువ కలిగినవి గా ఉన్నాయి. రూపాయల లో అయితే ఈ మొత్తం 50 లక్షల కోట్ల రూపాయలు అన్నమాట. ప్రతి ఒక్క సవాలును అధిగమిస్తూ, భారతదేశం 418 బిలియన్ డాలర్ విలువైన వస్తురూప ఎగుమతుల తో ఒక కొత్త రెకార్డు ను సృష్టించింది. ఇది 31 లక్షల కోట్ల రూపాయల కు సమానం’’ అని ప్రధాన మంత్రి అన్నారు. దేశం యొక్క వృద్ధి చోదక శక్తి తో ముడిపడి ఉన్నటువంటి ప్రతి ఒక్క రంగం ప్రస్తుతం పూర్తి సామర్థ్యం తో నడుస్తున్నది అని ప్రధాన మంత్రి అన్నారు. సేవల రంగం కూడా శరవేగం గా వృద్ధి చెందుతోంది అని ఆయన అన్నారు. పిఎల్ఐ పథకాల ప్రభావం ఏమిటనేది తయారీ రంగం లో చాలా స్పష్టం గా కనిపిస్తోంది అని ఆయన అన్నారు. ‘‘మొబైల్ ఫోన్ లు సహా, యావత్తు ఎలక్ట్రానిక్ మేన్యుఫాక్చరింగ్ సెటప్ ఎన్నో రెట్లు మేరకు వృద్ధి చెందింది’’ అని ఆయన అన్నారు. భారతదేశం లో సరికొత్త గా ఎదుగుతున్నటువంటి ఆటబొమ్మల రంగం పట్ల ప్రతి ఒక్కరు శ్రద్ధ కనబరచాలి అని ప్రధాన మంత్రి పేర్కొంటూ, ఆ రంగం లో గడచిన మూడేళ్ళ లో ఆటబొమ్మల దిగుమతులు తగ్గాయని, ఎగుమతులు సైతం దాదాపు అదే ధోరణి లో పెరిగాయని తెలిపారు. ‘‘ఇవి అన్నీ కూడా దేశం లోని కోస్తా తీర ప్రాంతాల ద్వారా ప్రత్యక్ష ప్రయోజనాన్ని పొందుతూ ఉన్నాయి, దేశం లోని కోస్తా తీర ప్రాంతాలు భారతదేశ వస్తువుల ను ఎగుమతి చేసేందుకు వనరుల ను అందిస్తున్నాయి, మరీ ముఖ్యం గా మంగళూరు వంటి ప్రధాన నౌకాశ్రయాలు ఈ పని ని నెరవేరుస్తున్నాయి’’ అని ప్రధాన మంత్రి వివరించారు. ప్రాజెక్టుల వివరాలు ఇంచుమించు 3800 కోట్ల రూపాయల విలువైన యాంత్రీకరణ మరియు పారిశ్రామికీకరణ పథకాల ను ప్రధాన మంత్రి మంగళూరు లో ప్రారంభించడం తో పాటు కొన్నిటి కి శంకుస్థాపన కూడా చేశారు. న్యూ మంగళూరు పోర్ట్ ఆథారిటి ఆధ్వర్యం లో నడిచేటటువంటి కంటేనర్ స్ మరియు ఇతర సరకు రవాణా కు ఏర్పాటుల ను చేయాలి అనే ఉద్దేశం తో బెర్త్ నెంబర్ 14 యొక్క యాంత్రికీకరణ కోసమని 280 కోట్ల రూపాయల కు పైగా విలువ కలిగిన ప్రాజెక్టు ను ప్రధాన మంత్రి ప్రారంభించనున్నారు. యాంత్రీకరణ పూర్తి కావడం అనేది టర్మినల్ యొక్క సామర్థ్యాన్ని పెంపొందింపచేస్తుంది. అంతే కాకుండా నౌకాశ్రయం లో సరకుల ను దించడానికి, ఎక్కించడానికి తక్కువ సమయం పడుతుంది. సరకులను బెర్త్ వద్దకు చేరవేసే కంటే ముందు చేపట్టే ప్రక్రియల లో ఆలస్యం తలెత్తదు. నౌకాశ్రయం లో సరకు ను అట్టిపెట్టి ఉంచే కాలం లో సుమారు 35 శాతం వరకు తగ్గిపోగలదు. ఈ విధం గా కార్యకలాపాలు చేపట్టే వాతావరణం లో మెరుగుదల చోటు చేసుకొంటుంది. నౌకాశ్రయం లో వ్యాపారపరమైన అవకాశాల కు ప్రోత్సాహం లభించనుంది. ఇప్పటికే ఈ ప్రాజెక్టు లోని ఒకటో దశ ను ఫలప్రదం గా పూర్తి చేయడమైంది. తద్వారా నౌకాశ్రయం హేండ్ లింగ్ కెపాసిటీ కి 4.2 ఎమ్ టిపిఎ తోడయింది; 2025వ సంవత్సరాని కల్లా నౌకాశ్రయం హ్యాండ్ లింగ్ కెపాసిటీ మరింత అధికమై 6 ఎమ్ టిపిఎ కు పైచిలుకు స్థాయి కి చేరుకొంటుంది. నౌకాశ్రయం ఆధ్వర్యం లో నడిచే ఇంచుమించు 1,000 కోట్ల రూపాయల విలువ కలిగిన అయిదు ప్రాజెక్టుల కు ప్రధాన మంత్రి శంకుస్థాపన చేయనున్నారు. అత్యాధునిక క్రయోజనిక్ ఎల్ పిజి స్టోరేజి ట్యాంక్ టర్మినల్ కలసి ఉండేటటువంటి ఏకీకృత ఎల్ పిజి మరియు బల్క్ లిక్విడ్ పిఒఎల్ సదుపాయం, 45,000 టన్నుల పూర్తి సామర్థ్యం కలిగివుండే విఎల్ జిసి (అతి పెద్ద గ్యాస్ కేరియర్) లను నింపే మరియు ఖాళీ చేసే పని ని చక్కని నేర్పు తో చేయగలుగుతుంది. ఈ సదుపాయం ఆ ప్రాంతం లో ‘ప్రధాన మంత్రి ఉజ్జ్వల యోజన’ కు అండదండల ను అందించడంతో పాటు దేశం లో అగ్రగామి ఎల్ పిజి దిగుమతి సౌలభ్యం కలిగిన నౌకాశ్రయాల లో ఒకటి అయ్యే హోదా ను ఈ పోర్టు కు కట్టబెడుతుంది. నిలవ ట్యాంకు లు, ఖాద్య తైలాల శుద్ధి కర్మాగారం, బిట్యుమిన్ నిలవ మరియు తత్సంబంధి సదుపాయాలు, బిట్యుమిన్ మరియు ఖాద్య తైలాల నిలవ తత్సంబంధి సదుపాయాల నిర్మాణ ప్రాజెక్టుల కు ప్రధాన మంత్రి శంకుస్థాపన చేస్తారు. ఈ ప్రాజెక్టుల తో బిట్యుమిన్ మరియు ఖాద్య తైలాల వాహక నౌకల పనుల కు పట్టే సమయం తగ్గుతుంది, అంతేకాకుండా సరకు రవాణా కు అయ్యే వ్యయం సైతం తగ్గుతుంది. కులాయి లో ఫిశింగ్ హార్బర్ అభివృద్ధి పనుల కు కూడా ప్రధాన మంత్రి శంకుస్థాపన చేయనున్నారు. దీని ద్వారా చేపల ను పట్టే అవకాశాలు, వాటికి ప్రపంచ బజారు లో మెరుగైన ధరలు లభించే అవకాశాలు పెరిగిపోగలవు. ఈ కార్యాన్ని సాగర్ మాల కార్యక్రమం లో భాగం గా చేపట్టడం జరుగుతుంది; మరి వీటి వల్ల మత్స్యకారుల సముదాయాని కి సామాజిక పరమైన, ఆర్థికపరమైన ప్రయోజనాలు చెప్పుకోదగిన స్థాయి లో లభిస్తాయి. మంగళూరు రిఫైనరీ ఎండ్ పెట్రోకెమికల్స్ లిమిటెడ్ చేపట్టే రెండు పథకాల ను కూడా ప్రధాన మంత్రి ప్రారంభించనున్నారు. ఆ పథకాల లో బిఎస్-6 ఉన్నతీకరణ ప్రాజెక్టు మరియు సముద్ర జలం నిర్లవణీకరణ ప్లాంటు లు ఉన్నాయి. వీటిలో బిఎస్-6 అప్ గ్రెడేశన్ ప్రాజెక్టు విలువ దాదాపు గా 1830 కోట్ల రూపాయలు ఉంటుంది. ఇది బిఎస్-6 గ్రేడు కు చెందిన పర్యావరణ హితకరమైనటువంటి అత్యధిక శుద్ధత కలిగిన ఇంధనం ఉత్పత్తి కి దోహదం చేస్తుంది. దీనిలో గంధకం మోతాదు 10 పిపిఎమ్ కంటే తక్కువ గా ఉంటుంది. ఇదే విధం గా సుమారు 680 కోట్ల రూపాయల వ్యయం తో ఏర్పాటయ్యే సీ వాటర్ డీశాలినేశన్ ప్లాంటు తాజా నీటి పై ఆధారపడటాన్ని తగ్గించడం లో తోడ్పడడం తో పాటుగా ఏడాది అంతటా క్రమం తప్పక హైడ్రోకార్బన్స్ మరియు పెట్రోకెమికల్స్ తాలూకు సరఫరా కు పూచీ పడుతుంది. రోజు కు 30 మిలియన్ లీటర్ (ఎమ్ఎల్ డి) సామర్థ్యాన్ని కలిగి ఉండేటటువంటి ఈ ప్లాంటు లో సముద్ర జలాన్ని శుద్ధి ప్రక్రియ ల కోసం అవసరపడే సామాన్యమైనటువంటి నీటి రూపం లోకి మార్పు చేయడం జరుగుతుంది.